
Materiál Celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky (ďalej len „ozbrojených síl“) k 31. decembru 2018 bol vypracovaný na základe § 6 ods. 2 písm. c) a d) a ods. 3 písm. c) a d) zákona č. 321/2002 Z. z. o ozbrojených silách Slovenskej republiky v znení zákona č. 345/2012 Z. z. (ďalej len „zákon č. 321/2002 Z. z.“).
Cieľom materiálu je v súlade s § 6 ods. 2 písm. c) a d) zákona č. 321/2002 Z. z. navrhnúť vláde Slovenskej republiky na rozhodnutie celkové početné stavy vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl k 31. decembru 2018, ktoré umožnia vykonať plánované organizačné zmeny ozbrojených síl  a tak vytvoria podmienky ozbrojeným silám a rezortu ministerstva obrany plniť záväzky, ktoré pre ňu vyplývajú z členstva v NATO a EÚ a z medzinárodných zmlúv, ktorými je Slovenská republika viazaná a zabezpečovať úlohy, ktoré pre rezort ministerstva obrany vyplývajú zo všeobecne záväzných právnych predpisov a zároveň umožnia rozvinutie ozbrojených síl v čase vojny a vojnového stavu.

1. Návrh celkových početných stavov vojakov a zamestnancov ozbrojených síl, vrátane profesionálnych vojakov vyčlenených podľa ustanovenia § 71 ods. 1 zákona č. 281/2015 Z. z. v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná k 31. decembru 2018 v stave bezpečnosti.
Tabuľka 1
	Početné stavy vojakov 
	Početné stavy zamestnancov 
	Celkové početné stavy

	17 501
	4 050
	21 551*



	Početné stavy vojakov a zamestnancov uvedené v tabuľke zahŕňajú:
a) celkové počty profesionálnych vojakov, vojakov v zálohe povolaných na pravidelné cvičenie, alebo na plnenie úloh ozbrojených síl a vojakov dobrovoľnej vojenskej prípravy ozbrojených síl, vrátane profesionálnych vojakov vyčlenených podľa ustanovenia § 71 ods. 1 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov (ďalej len „zákon č. 281/2015 Z. z.“) na plnenie úloh ministerstva, Vojenskej polície, Akadémie ozbrojených síl generála Milana Rastislava Štefánika (ďalej len „AOS“), rozpočtovej organizácie, príspevkovej organizácie, štátneho podniku a akciovej spoločnosti v zakladateľskej alebo zriaďovateľskej pôsobnosti ministerstva, prípadne inej právnickej osoby na koordináciu činností orgánov štátnej správy, orgánov územnej samosprávy a iných právnických osôb pri príprave na obranu Slovenskej republiky alebo na úseku koordinácie a riadenia letovej prevádzky podľa osobitných predpisov.[footnoteRef:1]1) *Do celkových početných stavov vojakov nie sú zahrnuté počty profesionálnych vojakov Vojenského spravodajstva podľa osobitných predpisov.[footnoteRef:2]2) [1: 1) Napríklad zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, § 12 ods. 1 písm. a) až c), e) a f) zákona č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 78/2005 Z. z.]  [2: 2) § 3 ods. 3 a 4 zákona Národnej rady Slovenskej republiky č. 198/1994 Z. z. o Vojenskom spravodajstve.] 

b) početné stavy zamestnancov pri výkone práce vo verejnom záujme, ktorí tvoria civilný personál ozbrojených síl.[footnoteRef:3]3) [3: 3) § 2 ods. 3 zákona č. 321/2002 Z. z. o ozbrojených silách Slovenskej republiky.] 


Navrhované celkové početné stavy vojakov a zamestnancov neprekračujú počty osôb podľa protokolu o maximálnych národných úrovniach početných stavov osôb v konvenčných ozbrojených silách, ktoré boli ustanovené pre Slovenskú republiku v Zmluve o konvenčných ozbrojených silách v Európe, podpísanej v Paríži 19. novembra 1990, ktorá pre Slovenskú republiku nadobudla platnosť 1. januára 1993, (oznámenie Ministerstva zahraničných vecí Slovenskej republiky č. 261/1997 Z. z.), Protokol o maximálnych národných úrovniach početných stavov osôb v konvenčných ozbrojených silách k Dohode medzi vládou Slovenskej republiky a vládou Českej republiky o princípoch a spôsoboch plnenia Zmluvy o konvenčných ozbrojených silách v Európe a Záverečného aktu rokovania o početných stavoch osôb v konvenčných ozbrojených silách v Európe, Praha 12. januára 1993 (oznámenie Ministerstva zahraničných vecí Slovenskej republiky č. 267/1993 Z. z.).

Zmeny celkových početných stavov vojakov a zamestnancov 

Oproti celkovým početným stavom, ktoré schválila vláda  svojim uznesením č. 434 z 28. septembra 2016 sa navrhuje k 31. decembru 2018 zvýšiť počty v ozbrojených silách o 130 profesionálnych vojakov. Dôvodom je reorganizácia 21. zmiešaného mechanizovaného práporu Trebišov vytvorením organizačného prvku tankového práporu, reorganizácia 22. mechanizovaného práporu Michalovce vytvorením ženijnej čaty, reorganizácia zásobovacej základne  II Martin  vytvorením strážnych jednotiek na muničných skladoch. Administratívne znížiť počty v ozbrojených silách o 760 zamestnancov pri výkone práce vo verejnom záujme z dôvodu nevykonania plánovanej zmeny podriadenosti stredísk prevádzky objektov od Agentúry správy majetku Ministerstva obrany SR do podriadenosti ozbrojených síl Slovenskej republiky (nejedná sa o prepúšťanie zamestnancov rezortu obrany).

Ďalej sa navrhuje k 31. decembru 2018 zvýšiť počty profesionálnych vojakov vyčlenených podľa ustanovenia § 71 ods. 1 zákona  č. 281/2015 Z. z. na plnenie úloh ministerstva, Vojenskej polície, AOS, rozpočtovej organizácie, príspevkovej organizácie, štátneho podniku a akciovej spoločnosti v zakladateľskej alebo zriaďovateľskej pôsobnosti ministerstva, prípadne inej právnickej osoby na koordináciu činností orgánov štátnej správy, orgánov územnej samosprávy a iných právnických osôb pri príprave na obranu Slovenskej republiky alebo na úseku koordinácie a riadenia letovej prevádzky podľa osobitných predpisov o 40 osôb z dôvodu prípravy profesionálnych vojakov v prípravnej štátnej službe v rámci vysokoškolského štúdia prvého stupňa a vysokoškolského štúdia druhého stupňa (denná forma) na AOS, Leteckej fakulte Technickej univerzity v Košiciach a na Fakulte všeobecného lekárstva Univerzity obrany v Brne, profesionálnych vojakov v prípravnej štátnej službe zaradených do dôstojníckeho kurzu pre absolventov vysokých škôl v AOS, zabezpečenia stabilizácie a rozvoja personálu v AOS a z dôvodu zabezpečenia opatrení Vojenskej polície na boj proti terorizmu.



2. Návrh počtov hlavných druhov vojenských zbraní, vojenských zbraňových systémov a bojovej techniky v  ozbrojených silách v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná k 31. decembru 2018 v stave bezpečnosti.
Tabuľka 2
	Zbraň / zbraňový systém
	Hlavný druh vojenskej zbrane, vojenského zbraňového systému a bojovej techniky
	Počty

	Vojenské zbrane
	Mínomety 
	58

	
	Húfnice 
	9

	Vojenské zbraňové systémy
	Samohybné kanónové húfnice 
	24

	
	Raketomety 
	17

	
	Protilietadlové raketové komplety stredného dosahu
	1

	
	Protilietadlové raketové komplety krátkeho dosahu
	5

	
	Protitankové komplety
	7

	
	Rádiolokačná technika (prehľadová, diaľkomery, výškomery)
	26

	
	Technika elektronického boja a elektronického prieskumu
	15

	Bojová technika
	Bojové tanky 
	22

	
	Bojové vozidlá pechoty
	169

	
	Obrnené transportéry
	60

	
	Bojové prieskumné vozidlá
	35

	
	Viacúčelové taktické vozidlá
	30

	
	Bojové lietadlá
	12

	
	Cvičné lietadlá
	10

	
	Dopravné lietadlá stredné 
	2

	
	Dopravné lietadlá ľahké  
	7

	
	Vrtuľníky viacúčelové
	14

	
	Vrtuľníky cvičné
	1



Počty hlavných druhov vojenských zbraní, vojenských zbraňových systémov a bojovej techniky v ozbrojených silách v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná, predstavujú počty vojenských zbraní na tabuľkách počtov ozbrojených síl v stave bezpečnosti. Sú spracované v súlade so štruktúrou hlavných druhov vojenských zbraní, vojenských zbraňových systémov a bojovej techniky uvedenej v dokumente Defence Planning Capability Review. Do počtov hlavných druhov vojenských zbraní, vojenských zbraňových systémov a bojovej techniky nie sú zahrnuté dispozičné a centrálne zásoby ozbrojených síl a výzbroj a technika nedotknuteľných zásob.
Podľa ustanovenia § 6 ods. 3 písm. c) zákona č. 321/2002 Z. z. sa navrhuje do počtov hlavných druhov vojenských zbraní, vojenských zbraňových systémov a bojovej techniky nezapočítavať hlavné druhy vojenských zbraní, vojenské zbraňové systémy a bojovú techniku, ktoré sa nachádzajú vo Vojenskom technickom a skúšobnom ústave Záhorie; tieto zbrane, zbraňové systémy a bojová technika sú určené výlučne na výskum a vývoj, teda nie na zabezpečenie obrany štátu. Uvedený postup je v súlade s ustanovením článku 3 ods.1 písm. b) Zmluvy o konvenčných ozbrojených silách v Európe, podpísanej v Paríži 19. novembra 1990, ktorá pre Slovenskú republiku nadobudla platnosť 1. januára 1993, (oznámenie Ministerstva zahraničných vecí Slovenskej republiky č. 261/1997 Z. z.), Protokol o maximálnych národných úrovniach početných stavov osôb v konvenčných ozbrojených silách k Dohode medzi vládou Slovenskej republiky a vládou Českej republiky o princípoch  a spôsoboch plnenia Zmluvy o konvenčných ozbrojených silách v Európe a Záverečného aktu rokovania o početných stavoch osôb v konvenčných ozbrojených silách v Európe, Praha 12. januára 1993 (oznámenie Ministerstva zahraničných vecí Slovenskej republiky č. 267/1993 Z. z.). podľa ktorého sa vojenské zbrane, vojenské zbraňové systémy a bojová technika určené na výskum a vývoj zaraďujú do kategórie R, t.j. „Research“ a nezapočítavajú sa do celkových počtov vojenských zbraní, vojenských zbraňových systémov a bojovej techniky aktívnych jednotiek. Evidujú sa iba ako existujúce na území štátu.
Navrhované počty hlavných druhov vojenských zbraní, vojenských zbraňových systémov a bojovej techniky nepresahujú limity stanovené pre Slovenskú republiku v Zmluve o konvenčných ozbrojených silách v Európe, podpísanej v Paríži 19. novembra 1990, ktorá pre Slovenskú republiku nadobudla platnosť 1. januára 1993, (oznámenie Ministerstva zahraničných vecí Slovenskej republiky č. 261/1997 Z. z.), Protokol o maximálnych národných úrovniach početných stavov osôb v konvenčných ozbrojených silách k Dohode medzi vládou Slovenskej republiky a vládou Českej republiky o princípoch a spôsoboch plnenia Zmluvy o konvenčných ozbrojených silách v Európe a Záverečného aktu rokovania o početných stavoch osôb v konvenčných ozbrojených silách v Európe, Praha 12. januára 1993 (oznámenie Ministerstva zahraničných vecí Slovenskej republiky č. 267/1993 Z. z.).

Zmeny počtov hlavných druhov vojenských zbraní, vojenských zbraňových systémov a bojovej techniky

Oproti počtom hlavných druhov vojenských zbraní, vojenských zbraňových systémov a bojovej techniky, ktoré schválila vláda svojim uznesením č. 434 z 28. septembra 2016 dochádza k zmene počtu u samohybných kanónových húfnic z 16 na 24 kusov a u bojových vozidiel pechoty z 159 na 169 kusov z dôvodu plánovaného nákupu v súlade s Dlhodobým plánom rozvoja obrany s dôrazom na výstavbu a rozvoj ozbrojených síl Slovenskej republiky s výhľadom do roku 2030.


3. Návrh rozmiestnenia zväzkov, útvarov, úradov a zariadení ozbrojených síl k 31. decembru 2018 v stave bezpečnosti.

Rozmiestnenie zväzkov, útvarov, úradov a zariadení ozbrojených síl je spracované tak, aby umožnilo vykonať plánované reorganizačné zmeny v roku 2018. 
Tabuľka 3
	P. č.
	Zväzok, útvar, úrad, zariadenie OS SR
	Rozmiestnenie

	1. 
	Generálny štáb ozbrojených síl SR
	Bratislava

	2. 
	Vojenská kancelária prezidenta 
	Bratislava

	3. 
	Čestná stráž prezidenta
	Bratislava

	4. 
	Vikariát ordinariátu 
	Bratislava

	5. 
	Úrad EPS
	Bratislava

	6. 
	Veliteľstvo posádky Bratislava
	Bratislava

	7. 
	Čestná stráž ozbrojených síl SR
	Bratislava

	8. 
	Vojenská hudba ozbrojených síl SR
	Bratislava

	9. 
	Vojenská hudba
	Banská Bystrica

	10. 
	Personálny úrad ozbrojených síl SR
	Liptovský Mikuláš

	11. 
	Jazykový inštitút
	Liptovský Mikuláš, Zvolen, Prešov, Nitra, Trenčín 

	12. 
	5. pluk špeciálneho určenia
	Žilina

	13. 
	Topografický ústav
	Banská Bystrica

	14. 
	Národné centrum EOD a RCHBO
	Nováky, Zemianske Kostoľany

	15. 
	Úrad hlavného lekára                           
	Ružomberok

	16. 
	Medzinárodné centrum výnimočnosti pre oblasť EOD
	Trenčín

	17. 
	Národné centrum vojenskej dopravy 
	Bratislava

	18. 
	Styčný tím pre integráciu síl NATO
	Bratislava

	19. 
	Nasaditeľný modul KIS  (DCM  NATO)	
	Ružomberok

	20. 
	Základňa stacionárnych KIS
	Trenčín

	21. 
	Úrad logistického zabezpečenia 
	Trenčín

	22. 
	Zásobovacia základňa I
	Nemšová, Poprad

	23. 
	Zásobovacia základňa II
	Martin, Žilina

	24. 
	Muničné sklady	
	Sklené, Rašov, Poprad,     Nováky, Trenčín, 

	25. 
	Centrum testovania munície (CTM)
	Nováky

	26. 
	Zásobovacia základňa III
	Zemianske Kostoľany 

	27. 
	Veliteľstvo pozemných síl
	Trenčín

	28. 
	Prápor podpory velenia pozemných síl
	Trenčín

	29. 
	Základňa výcviku a mobilizačného doplňovania
	Martin, Prešov, Poprad

	30. 
	Vojenské výcvikové priestory	
	Turecký vrch,                       Kamenica nad Cirochou

	31. 
	Základňa nasaditeľných KIS
	Ružomberok

	32. 
	Stredisko CIMIC a PSYOPS
	Martin

	33. 
	Veliteľstvo 1. mechanizovanej brigády 
	Topoľčany

	34. 
	Rota podpory velenia 1. mechanizovanej brigády 
	Topoľčany

	35. 
	11. mechanizovaný prápor
	Martin

	36. 
	12. mechanizovaný prápor
	Nitra

	37. 
	13. mechanizovaný prápor
	Levice

	38. 
	Ženijný prápor
	Sereď, Michalovce, Martin

	39. 
	Prápor radiačnej, chemickej a biologickej ochrany 
	Rožňava, Bratislava, Trenčín

	40. 
	Raketometný oddiel
	Rožňava

	41. 
	Veliteľstvo 2. mechanizovanej brigády
	Prešov

	42. 
	Rota podpory velenia 2. mechanizovanej brigády
	Prešov

	43. 
	21. zmiešaný mechanizovaný prápor
	Trebišov

	44. 
	22. mechanizovaný prápor
	Michalovce

	45. 
	23. motorizovaný prápor
	Trebišov

	46. 
	Prápor ISTAR
	Prešov, Michalovce

	47. 
	Samohybný delostrelecký oddiel
	Michalovce 

	48. 
	Veliteľstvo brigády bojového zabezpečenia
	Trenčín

	49. 
	Rota podpory velenia brigády bojového zabezpečenia
	Trenčín

	50. 
	Prápor CSS
	Prešov

	51. 
	Prápor logistiky
	Hlohovec

	52. 
	Prápor logistiky
	Topoľčany

	53. 
	Opravárenský prápor
	Martin

	54. 
	Opravovňa špeciálnej techniky PVO
	Banská Bystrica

	55. 
	Opravovňa LPIS
	Prešov

	56. 
	Opravovňa techniky ISTAR 
	Liptovský Mikuláš

	57. 
	Veliteľstvo vzdušných síl
	Zvolen 

	58. 
	Taktické krídlo
	Sliač 

	59. 
	Vrtuľníkové krídlo
	Prešov 

	60. 
	Dopravné krídlo
	Kuchyňa 

	61. 
	Vojenský výcvikový priestor – letecká strelnica
	Kuchyňa

	62. 
	Krídlo velenia, riadenia a prieskumu
	Zvolen 

	63. 
	Roty RL prieskumu
	Hlohovec, Mierovo, Močiar, Ožďany, Veľká Ida, Michalovce

	64. 
	Rota RT prieskumu
	Prešov, Voderady

	65. 
	Rádiové body / TACAN
	Čmele, Krížna, Haľagoš

	66. 
	Rádiové body
	Hlohovec, Kojšova Hoľa, Makovica, Močiar

	67. 
	Rádioretranslačný a rádiokomunikačný uzol
	Kendice

	68. 
	Protilietadlová raketová brigáda
	Nitra 

	69. 
	Technický oddiel
	Viničné 

	70. 
	Sklady vzdušných síl (VzS)
	Alekšince



Zoznam použitých skratiek:
	EPS
	ekumenická pastoračná služba
	PVO
	protivzdušná obrana

	KIS
	komunikačné a informačné systémy
	CSS
	bojové zabezpečenie

	EOD
	likvidácia výbušného výzbrojného materiálu    
	RL
	rádiolokačný

	CIMIC
	civilno-vojenská spolupráca
	RT
	rádiotechnický

	PSYOPS
	psychologické operácie
	VzS
	vzdušné sily

	ISTAR
	spravodajstvo, sledovanie, získavanie polohy cieľov a prieskumu

	RCHBO
	radiačná, chemická a biologická ochrana

	LPIS
	letecké pozemné informačné systémy

	TACAN
	taktický rádionavigačný systém



Zmeny rozmiestnenia zväzkov, útvarov, úradov a zariadení ozbrojených síl

Oproti rozmiestneniu zväzkov, útvarov, úradov a zariadení ozbrojených síl, ktoré schválila vláda  svojim uznesením č. 434 z 28. septembra 2016 nedochádza k zmene.


Záver

Návrh celkových početných stavov vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách k 31. decembru 2018 vytvára v stave bezpečnosti dostatočné podmienky a predpoklady na plnenie úloh súvisiacich so zabezpečením obrany a bezpečnosti Slovenskej republiky aj na plnenie záväzkov vyplývajúcich pre Slovenskú republiku z členstva v NATO a EÚ a z iných medzinárodných zmlúv, ktorými je Slovenská republika viazaná a umožňujú rozvinutie ozbrojených síl v čase vojny a vojnového stavu.
